Diari Oficial de la Generalitat Valenciana


Sumari del DOGV 4541, del 10-07-2003 (2003/8132)

ACORD de 4 de juliol de 2003, del Consell de la Generalitat, pel qual es fixen per a l'exercici 2003 les retribucions dels alts càrrecs del Consell de la Generalitat i de l'administració de la Generalitat.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4541

Data del DOGV
:   10-07-2003

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2003/8132


Data del document
:   04-07-2003

Organisme emissor
:   Conselleria d'Economia, Hisenda i Ocupació

Tipus de document
:   Acord

Descriptors 

:   * administració regional
    * personal contractat
    * funcionari
    * salari

ACORD de 4 de juliol de 2003, del Consell de la Generalitat, pel qual es fixen per a l'exercici 2003 les retribucions dels alts càrrecs del Consell de la Generalitat i de l'administració de la Generalitat. [2003/X8132]
  
El Consell de la Generalitat, en la reunió del dia 4 de juliol de 2003, va adoptar l'acord següent:
  
La Llei 12/2002, de 27 de desembre, de Pressupostos de la Generalitat per a l'exercici 2003, establix en l'article 25 les retribucions dels alts càrrecs del Consell de la Generalitat i de l'administració de la Generalitat.
  
En el dit article es recull l'estructura organitzativa existent en el moment de l'aprovació de la mencionada llei. No obstant això, en la disposició transitòria sisena establix que s'autoritza el Consell de la Generalitat, en el supòsit que s'aproven durant l'exercici 2003 els reglaments orgànics a què fa referència la disposició transitòria segona de la Llei 1/2002, de 26 de febrer, de la Generalitat Valenciana, de Modificació de la Llei 5/1983, de 30 de desembre, de Govern Valencià, perquè per mitjà d'acord fixe les retribucions, en el marc de les previsions recollides en l'article 25 d'esta llei, dels òrgans que conformen els nivells superior i directiu de la Presidència i de cada una de les conselleries de la Generalitat.
  
El Decret 81/2003, de 27 de juny, del Consell de la Generalitat, que establix l'estructura orgànica de les conselleries de la Generalitat, considera necessari instaurar en els diferents departaments del Consell de la Generalitat els òrgans superiors previstos en l'article 73 de la Llei de Govern Valencià.
  
Per tot això, en virtut del que disposa la disposició transitòria sisena de la Llei de Pressupostos de la Generalitat per a l'exercici 2003, a proposta conjunta dels consellers d'Economia, Hisenda i Ocupació i de Justícia i Administracions Públiques, el Consell de la Generalitat
  
ACORDA
  
Primer
  
Les retribucions dels alts càrrecs del Consell de la Generalitat i de l'administració de la Generalitat durant l'exercici 2003 s'adequaran a les següents previsions:
  
1. Les retribucions del president de la Generalitat i dels distints consellers s'ajustaran al que preveu l'article 25.1 de la vigent Llei de Pressupostos de la Generalitat.
  
2. Les retribucions dels secretaris autonòmics, en qualitat d'òrgans superiors de les conselleries, seran les que es fixen en l'article 25.1 de la vigent Llei de Pressupostos de la Generalitat per als sotssecretaris.
  
3. Les retribucions dels sotssecretaris, directors generals i la resta d'alts càrrecs que tinguen el rang de director general, en qualitat d'òrgans que conformen el nivell directiu de les conselleries, seran les que es fixen en l'article 25.2 de la vigent Llei de Pressupostos de la Generalitat per als secretaris generals, directors generals i assimilats.
  
Segon
  
El present acord es publicarà en el Diari Oficial de la Generalitat Valenciana.
  
València, 4 de juliol de 2003
  
El conseller secretari del Consell de la Generalitat,